[I SS IONEN FOR DE EUROPÆISKE FÆLLESSKABER 
KOM(94) 506 endelig udg. 
Bruxelles, den 18.11.1994 
Forslag til 
RÅDETS BESLUTNING 
om tilladelse til Forbundsrepublikken Tyskland og Storhertugdømmet Luxembourg til 
at anvende en foranstaltning, der fraviger artikel 3 i Rådets sjette direktiv 77/388/EØF 
af 17. maj 1977 om harmonisering af medlemsstaternes lovgivning om 
omsætningsafgifter 
(forelagt af Kommissionen) 
BEGRUNDELSE 
Ved skrivelser indgået til Kommissionens generalsekretariat henholdsvis den 4. juli 
1994 og 17. august 1994 anmodede den tyske og luxembourgske regering om en 
godkendelse på grundlag af artikel 27, stk. 1, i Rådets sjette direktiv af 17. maj 1977 
om harmonisering af medlemsstaternes lovgivning om omsætningsafgifter0. Den 
særlige foranstaltning, som er genstand for denne beslutning, fraviger artikel 3 i sjette 
momsdirektiv, hvori der fastsættes bestemmelser om den territoriale anvendelse af det 
fælles momssystem. Begrundelsen for denne tilladelse er en forenkling af procedurerne 
for opkrævning af moms. 
I overensstemmelse med artikel 27, stk. 3, i sjette momsdirektiv har Kommissionen 
ved skrivelse af 16. september 1994 underrettet de øvrige medlemsstater om 
anmodningerne fra den tyske og luxembourgske regering. 
Den særlige foranstaltning, som Forbundsrepublikken Tyskland og Storhertugdømmet 
Luxembourg anmoder om, angår bygningen af en motorvejsbro over Mosel-floden 
nord for Perl og Schengen, som skal forbinde den tyske motorvej A8 fra Saarbrucken i 
vestlig retning med den luxembourgske A13 fra motorvejskrydset Dudelange i østlig 
retning. 
Broen strækker sig dels over tysk område, dels luxembourgsk område og dels over 
Mosel, der som tysk-luxembourgsk grænseflod er begge staters fællesområde. 
I overensstemmelse med princippet om territorial afgrænsning (sjette momsdirektivs 
artikel 3) opkræves der tysk moms af det byggeri, der udføres på tysk område, mens 
det byggeri, der udføres på luxembourgsk område, underlægges luxembourgsk 
beskatning. Det er imidlertid ikke klart, hvordan det byggeri, der udføres mellem de to 
medlemsstater, skal beskaltes Uden en forenkling af beskatningsordningerne vil »^ 
virksomheder, der deltager i arbejdet med opførelsen af broen, stå over for et 
betydeligt problem. For hver eneste levering og ydelse i forbindelse med brobyggeriet 
vil det skulle fastslås, om den pågældende levering elier ydelse foretages på tysk eller 
luxembourgsk område eller på fællesområdet. I forbindelse med transaktioner, som 
omfatter begge staters områder og fællesområdet, må der foretages en opdeling. 
For at lette den praktiske gennemførelse af byggeprojektet og sikre, at varer og 
tjenesteydelser, der leveres på fællesområdet, beskattes, er det aftalt mellem de tyske 
og luxembourgske myndigheder, at byggearbejdet -' med forbehold af Rådets 
godkendelse -udelukkende pålægges moms i Storhertugdømmet Luxembourg. Det 
samme problem opstår med hensyn til vedligeholdelse af broen, når overdragelsen har 
fundet sted. Vedligeholdelsesarbejdet - i modsætning til byggearbejdet - pålægges 
derfor moms i Forbundsrepublikken Tyskland. 
I artikel 27, stk. 1, i sjette momsdirektiv hedder det, at der kan gives tilladelse til at 
indføre særlige foranstaltninger, der fraviger nævnte direktivs bestemmelser, for at 
EFT nr. L 145 af 13.6.1977, s. 1. Direktivet er senest ændret ved direktiv 94/5/EF (EFT nr. 
L 60 af 3.3.1994, s. 16). 
ji 
forenkle afgiftsopkrævningen. De planlagte foranstaltninger tager som anført sigte på at 
forenkle afgiftsopkrævningen. 
Eftersom hele arbejdet med opførelsen af broen i henhold til de foreslåede ordninger 
pålægges moms i Storhertugdømmet Luxembourg, og vedligeholdelsesarbejdet 
pålægges moms i Forbundsrepublikken Tyskland, påvirkes beskatningen af det endelige 
forbrug ikke. Der er således ingen negativ indvirkning på Fællesskabets egne 
indtægter. 
Det skal bemærkes, at Rådet ved beslutning 83/333/EØF af 18. marts 19831} har tilladt 
en lignende fravigelse fra artikel 3, på grundlag af artikel 27, stk. 1, med henblik på 
opførelse af en bro over floden Sauer mellem de samme to medlemsstater. 
Kommissionen er overbevist om, at den pågældende fravigelse skal ses som en forenk­
lingsforanstaltning ifølge artikel 27, stk. 1, i sjette momsdirektiv, forudsat at den 
begrænses til opførelse og vedligeholdelse af grænsebroen over Mosel-floden som 
anført ovenfor. 
Kommissionen mener derfor, at Forbundsrepublikken Tyskland og Storhertugdømmet 
Luxembourg bør indrømmes tilladelse til at anvende den planlagte særlige 
foranstaltning. 
Beslutningen anses for at være vedtaget i overensstemmelse med artikel 27, stk. 4, i Rådets 
sjette direktiv 77/388/EØF om omsætningsafgifter (EFT nr. L 181 af 6.7.1983, s. 25). 
2-
Forslag til 
RÅDETS BESLUTNING 
om tilladelse til Forbundsrepublikken Tyskland og Storhertugdømmet Luxembourg til 
t anvende en foranstaltning, der fraviger artikel 3 i Rådets sjette direktiv 77/388/EØF 
af 17. maj 1977 om harmonisering af medlemsstaternes lovgivning om 
omsætningsafgifter 
(Forelagt af Kommissionen) 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets sjette direktiv 77/388/EØF af 17. maj 1977 om harmoni­
sering af medlemsstaternes lovgivning om omsætningsafgifter - det fælles merværdi­
afgiftssystem: ensartet beregningsgrundlag0, særlig artikel 27, 
under henvisning til forslag fra Kommissionen, og 
ud fra følgende betragtninger: 
I henhold til artikel 27, stk. 1, i sjette momsdirektiv kan Rådet med enstemmighed på 
forslag af Kommissionen give en medlemsstat tilladelse til at indføre særlige foranstalt­
ninger, der fraviger bestemmelserne i nævnte direktiv, for at forenkle afgiftsopkræv­
ningen eller for at undgå visse former for svig eller unddragelse; 
ved skrivelser, som Kommissionen officielt har modtaget henholdsvis den 4. juli 1994 
og den 17. august 1994, har regeringerne i Forbundsrepublikken Tyskland og 
Storhertugdømmet Luxembourg anmodet om tilladelse til at indføre en særlig 
foranstaltning vedrørende opførelse og vedligeholdelse af en motorvejsbro over Mosel-
floden nord for Perl og Schengen, som forbinder den tyske motorvej A8 fra 
Saarbriicken i vestlig retning med den luxembourgske motorvej A13 fra 
motorvejskrydset Dudelange i østlig retning; 
i overensstemmelse med artikel 27, stk. 3, i sjette momsdirektiv blev de øvrige 
medlemsstater den 16. september 1994 underrettet om anmodningerne fra 
Forbundsrepublikken Tyskland og Storhertugdømmet Luxembourg; 
uden en særlig foranstaltning vil det for hver eneste levering og ydelse i forbindelse 
med opførelsen og vedligeholdelsen af den pågældende bro skulle fastslås, om 
beskatningsstedet ligger inden for Forbundsrepublikken Tysklands eller 
EFT nr. L 145 af 13.6.1977, s. 1. Direktivet er senest ændret ved direktiv 94/5/EF (EFT nr. 
L 60 af 3.3.1994, s. 16). 
3 
Storhertugdømmet Luxembourgs område; sådanne beskatningsordninger vil give 
anledning til store praktiske vanskeligheder; 
formålet med denne fravigelse er at forenkle afgiftsopkrævningen i forbindelse med 
opførelsen og vedligeholdelsen af den pågældende bro; 
fravigelsen vil ikke påvirke beskatningen af det endelige forbrug og har således ingen 
negativ virkning på De Europæiske Fællesskabers egne indtægter fra merværdiafgift -
VEDTAGET FØLGENDE BESLUTNING: 
Artikel 1 
Som fravigelse fra artikel 3 i direktiv 77/388/EØF tillades det herved Forbunds­
republikken Tyskland og Storhertugdømmet Luxembourg i forbindelse med motorvejs­
broen over floden Mosel nord for Perl og Schengen, som forbinder den tyske motorvej 
A8 fra Saarbriicken i vestlig retning med den luxembourgske motorvej A13 fra 
motorvejskrydset Dudelange i østlig retning, at anse hele byggepladsen for at ligge 
inden for Storhertugdømmet Luxembourgs område under hele opførelsen og efter 
broens færdiggørelse at anse broen for at ligge på Forbundsrepublikken Tysklands 
område. 
Artikel 2 
Denne beslutning er rettet til Forbundsrepublikken Tyskland og Storhertugdømmet 
Luxembourg. 
Udfærdiget i Bruxelles, den 
På Rådets vegne 
Formand 
1 
ISSN 0254-1459 
KOM(94) 506 endelig udg. 
DOKUMENTER 
DA 09 06 
Katalognummer : CB-CO-94-533-DA-C 
ISBN 92-77-82280-5 
Kontoret for De Europæiske Fællesskabers Officielle Publikationer 
L-2985 Luxembourg